pythainlp/thai-wiki-dataset-v4 huggingface dataset:
แซร์เวสทอน

แซร์เวสทอน ("Sarvestân", "ดินแดนแห่งต้นซีดาร์") เป็นเมืองและเมืองหลักในเทศมณฑลแซร์เวสทอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 16,846 คนใน 4,094 ครัวเรือน
งานชุมนุมที่มอสโก พ.ศ. 2565

"เพื่อโลกที่ไร้ซึ่งลัทธินาซี"  เป็นงานชุมนุมทางการเมืองและคอนเสิร์ตที่จัดขึ้นที่สนามกีฬาลุจนีกี กรุงมอสโก เมื่อวันที่ 18 มีนาคม ค.ศ. 2022 ซึ่งเป็นวันครบรอบ 8 ปีการผนวกไครเมียโดยสหพันธรัฐรัสเซีย ประธานาธิบดีวลาดิมีร์ ปูติน ซึ่งปรากฎตัวต่อสาธารณชนในงานนี้เป็นครั้งแรก หลังการประกาศเคลื่อนกองทัพเข้ารุกรานยูเครน กล่าวสุนทรพจน์เพื่ออธิบายเหตุผลในการกระทำดังกล่าว และยกย่องกองทัพรัสเซียต่อฝูงชน ตำรวจนครบาลมอสโกคาดการณ์ว่ามีผู้เข้าร่วมมากกว่า 200,000 คน สำนักข่าวต่าง ๆ ซึ่งรวมถึงบีบีซี และ "มอสโกไทมส์" รายงานว่ามีการส่งเจ้าหน้าที่รัฐไปที่สถานที่ และผู้เข้าร่วมคนอื่น ๆ ได้รับเงินหรือถูกบังคับให้เข้าร่วม
อ่างอิง.
<templatestyles src="Reflist/styles.css" />
วัดหมอนนาง

วัดหมอนนาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมอนนาง อำเภอพนัสนิคม จังหวัดชลบุรี ที่ดินตั้งวัดมีเนื้อที่ 10 ไร่ 80 ตารางวา ปัจจุบันมีพระอธิการโพธิรัตน์ จิตฺตปญฺโญ ดำรงตำแหน่งเจ้าอาวาส
วัดหมอนนางตั้งวัดเมื่อ พ.ศ. 2385 เดิมวัดนี้มีชื่อเรียกว่า วัดหนองบัว เหตุเพราะเคยอยู่ริมหนองขนาดใหญ่ มีกอบัวขึ้นอยู่เต็มหนอง ต่อมาได้ย้ายมาตั้งทางทิศตะวันตก และห่างจากวัดเดิมครึ่งกิโลเมตร ด้วยเหตุผลประการใดนั้นไม่ปรากฏหลักฐาน ได้รับการตั้งชื่อวัดใหม่ว่า "วัดหมอนนาง" ซึ่งเป็นการตั้งชื่อตามชื่อของหมู่บ้านหมอนนางสิบสอง แต่ตัดคำว่า "สิบสอง" ออกคงเห็นว่ายาวเกินไป บริเวณที่ตั้งวัดกองหินตามธรรมชาติ ลักษณะคล้ายหมอน เรียกว่าหมอนนางสิบสองใกล้กับถ้ำนางสิบสอง อยู่ในที่ดินของศาลเจ้าจีนชื่อ "ศาลเจ้าแม่นางสิบสอง" เดิมก้อนหินมีจำนวน 12 ก้อนวางกองรวมกันอยู่ ปัจจุบันเหลือเพียง 4 ก้อน
วัดได้รับพระราชทานวิสุงคามสีมาเมื่อวันที่ 17 มกราคม พ.ศ. 2441 ได้รับพระราชทานวิสุงคามสีมาครั้งหลังเมื่อวันที่ 16 เมษายน พ.ศ. 2547
ทางหลวงแผ่นดินหมายเลข 3220

ทางหลวงแผ่นดินหมายเลข 3220 (สายแยกสะแกกรัง – โกรกพระ) เป็นทางหลวงแผ่นดินที่เชื่อมต่อระหว่างจังหวัดอุทัยธานี กับ จังหวัดนครสวรรค์ มีระยะทางตลอดทั้งสาย 17.941 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกสะแกกรัง ตัดกับทางหลวงแผ่นดินหมายเลข 333 ตำบลอุทัยใหม่ อำเภอเมืองอุทัยธานี ไปทางทิศใต้ และผ่านแยกแขวงการทาง ตัดกับทางหลวงแผ่นดินหมายเลข 3221 และเข้าสู่เขตอำเภอโกรกพระ จังหวัดนครสวรรค์ แล้วไปสิ้นสุดที่แยกแก้วตา ตัดกับทางหลวงแผ่นดินหมายเลข 3319 ในตำบลเนินกว้าว อำเภอโกรกพระ เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1
การแบ่งตอนควบคุม.
ทางหลวงแผ่นดินหมายเลข 3220 แบ่งเขตควบคุมออกเป็น 2 ตอน ได้แก่
นาธาน บาร์ทลิง

นาธาน บาร์ทลิง (เกิด: 12 ธันวาคม พ.ศ. 2535) เป็นยูทูบเบอร์ชาวอเมริกัน รู้จักกันในนามช่องยูทูบของเขาชื่อว่า My Mate Nate (หรือ มายเมทเนท) โดยเขาพำนักอยู่ในประเทศไทยทำวิดีทัศน์แนวแกล้งและการแสดงแบบเกมโชว์ เขาเริ่มทำวิดีทัศน์ในช่วง พ.ศ. 2557 ปัจจุบันมีผู้ติดตามบนช่องยูทูบกว่า 15 ล้านคน
ชีวิตส่วนตัว.
นาธานเกิดในรัฐยูทาห์ สหรัฐ เขาเกิดในครอบครัวมีลูกสี่คน โดยเป็นคนสุดท้อง เขาจบการศึกษามัธยมต้นจากโรงเรียนมัธยมฟาร์มิงตันจูเนียร์ในรัฐยูทาห์และจบการศึกษามัธยมปลายจากโรงเรียนมัธยมรูเบน เอส. อะยาลาในรัฐแคลิฟอร์เนีย จากนั้น เมื่ออายุ 19 ปี จึงได้มาเป็นครูสอนศาสนากับเพื่อนในจังหวัดยโสธร ต่อมา ย้ายไปสอนภาษาอังกฤษโดยอาศัยอยู่ที่ประเทศลาว เขาเริ่มอัปโหลดวิดีทัศน์บนช่องยูทูบของเขาแนวแกล้งจนเป็นที่นิยมในสังคมออนไลน์ ในปี พ.ศ. 2557 เขาย้ายที่พำนักมาในกรุงเทพมหานคร โดยเริ่มทำวิดีทัศน์แนวการแกล้งคนในที่สาธารณะ และการสังเกตปฏิกิริยาหมู่ชน อันเป็นวิดีทัศน์บนยูทูบแนวแกล้งช่วงแรกของช่องยูทูบในประเทศไทย 
นาธานเคยสมรสกับวัลลภา ทองปาล และเคยคบหาดูใจกับปวรวรรณ วีระภุชงค์
ข้อวิจารณ์.
ในปี พ.ศ. 2559–2560 เขาถูกกระแสสังคมในการอัปโหลดวิดีทัศน์บนช่องยูทูบของเขาว่า "ไม่เหมาะสม" อย่าง
ในเดือนกุมภาพันธ์ พ.ศ. 2566 เขาได้รับรางวัลไทยแลนด์โซเชียลอวอร์ด 2023 (Thailand Social Awards 2023) สาขากลุ่มรางวัลผู้ผลิตเนื้อหาเกี่ยวกับรายการความบันเทิงและเกมโชว์ โดยเกิดกระแสสังคมไม่เห็นด้วยการรับรางวัลเนื่องด้วยเนื้อหาวีดิทัศน์ของเขามีลักษณะคล้ายกับยูทูบเบอร์ชาวต่างชาติ ต่อมา เขาอัปโหลดวีดิทัศน์ว่าเขาได้ร่วมงานกับมิสเตอร์บีสต์ ซึ่งอ้างว่าชื่นชมหน้าปกวีดิทัศน์ยูทูบของเขาอีกด้วย
ในเดือนมิถุนายน พ.ศ. 2566 เขาอัปโหลดวีดิทัศน์ "จ้างตำรวจ 50 คนไล่ล่าผม" ในห้างสรรพสินค้าคาสเซิลมอลล์ที่ถูกทิ้งร้าง จังหวัดกาญจนบุรีเมื่อวีดิทัศน์เผยแพร่ทำให้เกิดข้อวิพากษ์วิจารณ์ ต่อมา พลตำรวจเอก ดำรงศักดิ์ กิตติประภัสร์ ผู้บัญชาการตำรวจแห่งชาติในขณะนั้นสั่งการให้ตรวจสอบถึงการขออนุญาต การถ่ายทำ และความเหมาะสมของเจ้าพนักงาน
โรงพยาบาลจุฬารัตน์

บริษัท โรงพยาบาลจุฬารัตน์ จำกัด (มหาชน) เป็นบริษัทที่ประกอบกิจการโรงพยาบาลเอกชน มีทุนจดทะเบียนรวม 1,100 ล้านบาท ประกอบด้วยบริษัทย่อยจำนวน 10 บริษัท มีสาขาของโรงพยาบาลสถานพยาบาลและคลินิกในกลุ่มรวมทั้งหมด 14 แห่ง ครอบคลุมพื้นที่ในกรุงเทพมหานคร จังหวัดสมุทรปราการ จังหวัดฉะเชิงเทรา จังหวัดปราจีนบุรี จังหวัดชลบุรี จังหวัดสระแก้ว และจังหวัดระยอง
ประวัติ.
บริษัทเริ่มก่อตั้งเมื่อ พ.ศ. 2529 ภายใต้ชื่อบริษัท เทพารักษ์เวชชกิจ จำกัด นำโดยนายแพทย์กำพล พลัสสินทร คณะแพทย์และนักธุรกิจ ให้บริการในพื้นที่อำเภอบางพลี จังหวัดสมุทรปราการ ภายใต้ชื่อ "โรงพยาบาลจุฬารัตน์" เริ่มต้นขึ้นจากเพียง 26 เตียง โรงพยาบาลตั้งอยู่บนถนนบางนา-ตราด กิโลเมตรที่ 12
จนจัดตั้งบริษัท โรงพยาบาลจุฬารัตน์ จำกัด เมื่อ พ.ศ. 2534 จนถึง พ.ศ. 2537 มีการปรับโครงสร้างกลุ่มบริษัทใหม่โดยปิดการดำเนินงานของนิติบุคคลบางแห่งและได้โอนสินทรัพย์มาเป็นของบริษัท โรงพยาบาลจุฬารัตน์ จำกัด ในฐานะบริษัทย่อย มีการลงทุนในบริษัทย่อย 3 บริษัท ได้แก่ บริษัท บางปะกงเวชชกิจ จำกัด บริษัท คอนวีเนียนซ์ฮอสพิทอล จำกัด และบริษัท ไทยแอมดอน จำกัด
บริษัทได้จดทะเบียนแปลงสภาพเป็นบริษัทมหาชนจำกัด เมื่อวันที่ 15 กรกฎาคม พ.ศ. 2547 และบริษัทได้จดทะเบียนซื้อขายในกลุ่มบริการหมวดธุรกิจการแพทย์ ของตลาดหลักทรัพย์แห่งประเทศไทย ตั้งแต่วันที่ 16 พฤษภาคม พ.ศ. 2556 มีจุดเด่นคือโรงพยาบาลขนาดกลางให้บริการครอบคลุมทั้งผู้ป่วยทั่วไปและผู้ป่วยภายใต้โครงการประกันสังคม และผู้ป่วยตามโครงการของสำนักงานหลักประกันสุขภาพแห่งชาติ (สปสช.) 
ธุรกิจ.
จากข้อมูลเมื่อวันที่ 31 ธันวาคม พ.ศ. 2563 กลุ่มบริษัทมีโรงพยาบาลจำนวน 9 แห่ง และมีสาขาสถานพยาบาลและคลินิกจำนวน 5 แห่งรวมทั้งสิ้น 14 แห่งและมีเตียงรองรับผู้ป่วย 749 เตียง
ธุรกิจอื่น.
เช่น การนำเข้าและจำหน่ายเครื่องมือแพทย์ ธุรกิจสปาและเสริมความงาม คลินิกแพทย์แผนไทยจุฬารัตน์ ฯลฯ
เฮอร์เบิร์ต คิตชิเนอร์ เอิร์ลคิตชิเนอร์ที่ 1

โฮราชิโอ เฮอร์เบิร์ต คิตชิเนอร์ เอิร์ลคิตชิเนอร์ที่ 1 (24 มิถุนายน ค.ศ. 1850 – 5 มิถุนายน ค.ศ. 1916) เป็นนายทหารอาวุโสของกองทัพบกสหราชอาณาจักรและผู้ปกครองอาณานิคมชาวแองโกล-ไอริช คิตชิเนอร์โดดเด่นจากการณรงค์ของจักรวรรดิบริติช การใช้กลยุทธ์ผลาญภพกับชาวบัวร์ การขยายค่ายกักกันของลอร์ดรอเบิตส์ระหว่างสงครามบูร์ครั้งที่สอง และมีบทบาทสำคัญช่วงต้นสงครามโลกครั้งที่หนึ่ง
คิตชิเนอร์เกิดในค.ศ. 1850 ที่เมืองบอลลีลองฟอร์ดในไอร์แลนด์ เป็นบุตรของเฮนรี โฮราชิโอ คิตชิเนอร์กับฟรานเชส แอนน์ เชวาลเลียร์ ต่อมาครอบครัวย้ายไปอยู่ที่สวิตเซอร์แลนด์ คิตชิเนอร์เรียนที่โรงเรียนในเมืองมงเทรอและวิทยาลัยทหารที่เมืองวูลิช ก่อนจะเข้าร่วมหน่วยแพทย์เคลื่อนที่ของฝ่ายฝรั่งเศสในสงครามฝรั่งเศส-ปรัสเซีย แต่พ่อของเขาพาตัวกลับบริเตนหลังคิตชิเนอร์ล้มป่วยด้วยโรคปอดบวม ต่อมาในค.ศ. 1871 คิตชิเนอร์ร่วมสังกัดเหล่าทหารช่างและถูกส่งไปทำงานสำรวจในตะวันออกกลาง ระหว่างค.ศ. 1874–1878 คิตชิเนอร์สำรวจปาเลสไตน์เพื่อทำแผนที่ก่อนจะย้ายไปไซปรัสเพื่อสำรวจทำแผนที่เช่นกัน
ค.ศ. 1883 คิตชิเนอร์ถูกส่งไปอียิปต์ ที่นั่นเขามีส่วนในการพัฒนากองทัพอียิปต์ซึ่งในขณะนั้นเป็นรัฐหุ่นเชิดของบริเตนและสนับสนุนการสู้รบกับกลุ่มมะฮ์ดีในซูดาน ค.ศ. 1898 คิตชิเนอร์มีชื่อเสียงหลังได้รับชัยชนะในยุทธการที่ออมเดอร์มาน ส่งผลให้การปกครองซูดานมั่นคงขึ้นและเขาได้รับแต่งตั้งเป็นบารอนคิตชิเนอร์แห่งคาร์ทูม คิตชิเนอร์เป็นเสนาธิการในสงครามบูร์ครั้งที่สอง มีส่วนสำคัญในการช่วยลอร์ดรอเบิตส์พิชิตสาธารณรัฐบัวร์ เขาดำรงตำแหน่งผู้บัญชาการสูงสุดต่อจากรอเบิตส์ในช่วงเวลาที่ชาวบัวร์ทำสงครามกองโจรและกองทัพบริติชคุมขังชาวบัวร์ในค่ายกักกัน ต่อมาคิตชิเนอร์ดำรงตำแหน่งผู้บัญชาการสูงสุดในอินเดีย ก่อนจะกลับไปอียิปต์เพื่อดำรงตำแหน่งกงสุลใหญ่
เมื่อสงครามโลกครั้งที่หนึ่งอุบัติขึ้นใน ค.ศ. 1914 คิตชิเนอร์ดำรงตำแหน่งรัฐมนตรีว่าการกระทรวงสงคราม เขาเป็นหนึ่งในไม่กี่คนที่คาดการณ์ว่าสงครามจะยืดเยื้ออย่างน้อยสามปี จึงจัดตั้งกองทัพอาสาสมัครที่เรียกว่ากองทัพของคิตชิเนอร์ขึ้น ในค.ศ. 1915 คิตชิเนอร์ถูกกล่าวโทษเรื่องการขาดแคลนกระสุนปืนใหญ่ ส่งผลให้เขาถูกปลดจากหน้าที่ดูแลยุทโธปกรณ์และกลยุทธ เรื่องอื้อฉาวนี้ร่วมกับความล้มเหลวในการทัพกัลลิโพลีส่งผลเสียต่อชื่อเสียงของคิตชิเนอร์ในช่วงบั้นปลายอย่างมาก วันที่ 5 มิถุนายน ค.ศ. 1916 คิตชิเนอร์เดินทางไปเจรจากับจักรพรรดินิโคลัสที่ 2 แห่งรัสเซียด้วยเรือหลวงแฮมป์เชียร์ ก่อนเรือจะอับปางเมื่อชนทุ่นระเบิดของเยอรมันทางตะวันตกของกลุ่มเกาะออร์กนีย์ ตอนเหนือของสกอตแลนด์ ส่งผลให้ผู้โดยสาร 737 คนรวมทั้งคิตชิเนอร์เสียชีวิต
หุบพญาเสือ

หุบพญาเสือ เป็นละครโทรทัศน์แนวแอกชัน-ดราม่า ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างโดย ฉลอง ภักดีวิจิตร บทประพันธ์โดย เอก รังสิโรจน์ บทโทรทัศน์โดย วิหคราชันย์ กำกับการแสดงโดย เอก รังสิโรจน์ นำแสดงโดย ชนะพล สัตยา , พัชร์สิตา อธิอนันตศักดิ์, รพีภัทร เอกพันธ์กุล, สุพิชฌาย์ ศรีสวัสดิ์, วัชรบูล ลี้สุวรรณ,ณัฐชยกานต์ ปากหวาน, สุรศักดิ์ โชติทินวัฒน์, ณศรันย์ จุมพลวิวัฒน์, ภูธฤทธิ์ พรหมบันดาล และ ศุภวัฒน์ อ่ำประสิทธิ์ ออกอากาศทุกวันศุกร์ เสาร์ อาทิตย์ เวลา 20.30 น. ระหว่างวันศุกร์ที่ 8 เมษายน 2565 - วันอาทิตย์ ที่ 15 พฤษภาคม 2565
หุบพญาเสือ เป็นละครที่ได้รับความนิยมอย่างแพร่หลายตั้งแต่ตอนแรกที่ออกอากาศเพราะเป็นละครที่มีเรตติ้งเปิดตัวสูงสุดแห่งปี 2565 และได้รับความนิยมสูงอย่างต่อเนื่องจนถึงตอนจบที่ได้เรทติ้งไป 6.7 ซึ่งเป็นเรตติ้งตอนจบที่สูงอันดับที่ 4 ของปี 2565 นอกจากนั้น หุบพญาเสือ ทำสถิติเป็นละครที่มีเรตติ้งอันดับหนึ่งติดต่อกันเป็นเวลา 4 สัปดาห์ และมีเรตติ้งเฉลี่ย 18 ตอนสูงที่สุดของปีอยู่ที่ 5.9 ส่งผลให้ หุบพญาเสือ กลายเป็นละครที่ได้รับความนิยมสูงสุดแห่งปี 2565 
เรื่องย่อ.
หุบพญาเสือ ละครพีเรียดแนวบู๊แอ็คชั่น ที่มีเนื้อหาเกี่ยวกับเรื่องความคงกระพัน และเกิดขึ้นในยุคช่วงหลังสงครามโลกครั้งที่ 2 เรื่องราวของชายชาติเสือที่ชื่อ ยอด สะอาดยิ่ง ที่เคยเป็นคนพิการชื่อแผน มีจุดเริ่มต้นจากการที่คาร์เตอร์ อดีตทหารอเมริกัน ต้องการที่ดินของผัน (แม่ของแผน) เพราะได้เคยพบแร่ทองในลำธารโดยบังเอิญ ตอนที่เคยมาประจำที่หุบพญาเสือ ช่วงสงครามโลกครั้งที่ 2 จึงขอให้พ่อเลี้ยงบัญชา ซึ่งสนิทสนมกันตั้งแต่ครั้งนั้น ช่วยจัดการให้ ซึ่งพ่อเลี้ยงบัญชาก็ส่งลูกชายชื่อเขี้ยวไปเจราจากับผันในคราบของจอมโจรแพรแดง แต่เมื่อไม่สำเร็จ เขี้ยวจึงใช้มีดสั้นแทงผันแล้วชิงเอาโฉนดไป 
นักแสดง.
ละครเรื่อง หุบพญาเสือ มีนักแสดงนำดังนี้
ยุน คยุน-ซัง

ยุน คยุน-ซัง (เกิด 31 มีนาคม 1987) เป็นนักแสดงชายชาวเกาหลีใต้ที่ได้รับความสนใจจากบทบาทสมทบในละครโทรทัศน์เรื่อง พิน็อกคิโอ รักนี้หัวใจไม่โกหก (2014), 6 มังกรกำเนิดโชซอน (2015-2016) และ The Doctor (2016) จากนั้นเขาก็รับบทนำใน The Rebel (2017), Oh, the Mysterious (2018), สะอาดนักต้องรักให้เข็ด (2018) และ Class of Lies (2019).
อาชีพ.
ก่อนจะมาเป็นนักแสดง ยุนเริ่มทำงานเป็นนายแบบ ตามความประสงค์ของพ่อ เขาเข้ารับราชการทหารและปลดประจำการ ในปี ค.ศ. 2012 เขาเดบิวต์ในฐานะนักแสดง นำแสดงในละครประวัติศาสตร์เรื่อง Faith จากนั้นเขาก็ได้รับเลือกให้แสดงในภาพยนตร์กีฬาเรื่อง No Breathing ในฐานะนักว่ายน้ำ และเป็นนักสืบที่อายุน้อยที่สุดในหนังระทึกขวัญอาชญากรรมเรื่อง Gap-dong ยุนประสบความสำเร็จในการแสดงด้วยบทบาทสมทบในละครโทรทัศน์เรื่อง พิน็อกคิโอ รักนี้หัวใจไม่โกหก
ชุนชู ยอดบุรุษพิทักษ์แผ่นดิน

ชุนชู ยอดบุรุษพิทักษ์แผ่นดิน  เป็นละครโทรทัศน์ของเกาหลีใต้ที่ออกอากาศทางสถานี KBS1 ตั้งแต่วันที่ 8 กันยายน 2555 ถึง 9 มิถุนายน 2556 ในวันเสาร์และวันอาทิตย์ เวลา 21:40 น. จำนวน 70 ตอน เรื่องราวของ พระเจ้ามูยอล กษัตริย์องค์ที่ 29 แห่ง อาณาจักรชิลลา และกษัตริย์องค์แรกแห่ง อาณาจักรรวมชิลลา ผู้รวมสามอาณาจักรคือ โคกูรยอ แพ็กเจ และ ชิลลา เป็นอาณาจักรเดียว
เรื่องย่อ.
คิม ชุน-ชู เป็นพระราชนัดดาของพระเจ้าจินจี แต่เมื่อปู่ของเขาถูกโค่นล้ม ชุน-ชู ก็ถูกปฏิเสธโอกาสที่จะเป็นผู้สืบทอดบัลลังก์ของชิลลา หลังจากนั้นเขาได้พบกับคิม ยูชิน และชายทั้งสองก็เริ่มเป็นเพื่อนกัน ต่อมา ชุน-ชู กลายเป็นพระเจ้ามูยอลแห่งซิลลากษัตริย์แห่งชิลลาองค์ที่ 29 ซึ่งเป็นผู้นำการรวบรวมสามอาณาจักรโบราณได้แก่โคกูรยอ, แพ็กเจ และชิลลา ทำให้ คิม ยูชิน ได้กลายเป็นหนึ่งในแม่ทัพที่ยิ่งใหญ่ที่สุดในประวัติศาสตร์เกาหลี
เอลฟ์ตัวนี้น่ารำคาญจริง ๆ

เอลฟ์ตัวนี้น่ารำคาญจริง ๆ (; โรมาจิ: "Kono Hīrā, Mendokusai") เป็นซีรีส์มังงะญี่ปุ่นแนวสุขนาฏกรรมจินตนิมิตโดยทันเน็ง นิ ฮักโก เผยแพร่ออนไลน์ทางเว็บไซต์ ComicWalker ของสำนักพิมพ์คาโดกาวะ โชเต็ง และรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Jumondo ออกอากาศตั้งแต่เดือนเมษายนถึงมิถุนายน พ.ศ. 2565 
ให้เสียงโดย: อางูริ โอนิชิ
ให้เสียงโดย: ทากูยะ ซาโต
ให้เสียงโดย: อาซูนะ โทมาริ
ให้เสียงโดย: ฮิโรชิ ชิโรกูมะ
ให้เสียงโดย: โช ฮายามิ
ให้เสียงโดย: ซาโอริ ฮานามิ
เซ็นกาโมโนะ

เซ็นกาโมโนะ (; โรมาจิ: "Zenkamono"; "อดีตผู้กระทำความผิด") เป็นซีรีส์มังงะญี่ปุ่น เขียนโดยมาซาฮิโตะ คางาวะ เริ่มวางจำหน่วยตั้งแต่วันที่ 20 ธันวาคม ค.ศ. 2017 และได้รับการดัดแปลงเป็นละครโทรทัศน์ ออกอากาศตั้งแต่วันที่ 20 พฤศจิกายน ถึง 25 ธันวาคม 2021 และภาพยนตร์ฉบับคนแสดง ออกฉายในวันที่ 28 มกราคม 2022 ตามลำดับ นำแสดงโดย คาซูมิ อาริมูระ
ภาพยนตร์ฉบับคนแสดง.
ภาพยนตร์ฉบับคนแสดงจากต้นฉบับมังงะและละครโทรทัศน์ภายใต้ชื่อเดียวกัน ออกฉายในวันที่ 28 มกราคม ค.ศ. 2022 โดยมีผู้กำกับและนักแสดงนำคนเดียวกันกับฉบับละครโทรทัศน์
วัดศาลาดิน (จังหวัดอ่างทอง)

วัดศาลาดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงเตี้ย อำเภอวิเศษชัยชาญ จังหวัดอ่างทอง
วัดศาลาดินตั้งวัดเมื่อวันที่ 3 พฤศจิกายน พ.ศ. 2470 แต่เป็นวัดที่ตั้งมาตั้งแต่สมัยอยุธยา ผู้สร้างวัดเป็นชาวมอญซึ่งมิได้บวช จีงเรียกว่า วัดเถรมอญ ต่อมากลายเป็นวัดร้าง จนถึง พ.ศ. 2470 ได้มีนายรอต มุ่งเขม่น, นายคุ้ม ศรีเมือง นายปุ้ย ฟักพู และนายเปรื่อง ได้ร่วมกันบูรณะวัดขึ้นโดยการสร้างเสนาสนะต่าง ๆ นิมนต์พระสงฆ์มาอยู่จำพรรษา มีศาลาดินเป็นที่บำเพ็ญกุศลและเปิดโรงเรียนประถมศึกษาขึ้น โดยได้รับการอุปถัมภ์จาก พลตรีหลวงวิศิษฐยุทธศาสตร์ บูรณะให้มั่นคงขึ้น ภายหลังเปลี่ยนชื่อมาเป็น "วัดศาลาดิน" ได้รับพระราชทานวิสุงคามสีมาครั้งหลังเมื่อวันที่ 22 กุมภาพันธ์ พ.ศ. 2503 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 20 มีนาคม พ.ศ. 2513
วัดมีเกจิอาจารย์คือ หลวงพ่อทรง ฉันทโสภี (พระครูสังฆรักษ์ทรง ฉนฺทโสภี) ด้วยเป็นพระเกจิอาจารย์อาวุโสของจังหวัดอ่างทอง จึงมักได้รับกิจนิมนต์จากวัดวาอารามทั่วประเทศ ให้ไปร่วมในพิธีพุทธาภิเษกวัตถุมงคลต่าง ๆ อย่างสม่ำเสมอ
วัดใหญ่นครชุมน์

วัดใหญ่นครชุมน์ หรือ วัดนครชุมน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครชุมน์ อำเภอบ้านโป่ง จังหวัดราชบุรี
วัดใหญ่นครชุมน์สร้างเมื่อ พ.ศ. 2295 (ข้อมูลจากสำนักงานพระพุทธศาสนาแห่งชาติ) แต่ข้อมูลจากกรมศิลปากรระบุว่าสร้างขึ้นในสมัยพระบาทสมเด็จพระพุทธเลิศหล้านภาลัย โดยมีพระยาทองผาภูมิ (ธอ เสลานนท์) เป็นผู้สนับสนุนในการก่อสร้าง สิ่งก่อสร้างเก่าแก่ภายในวัด คือ อุโบสถ วิหาร เจดีย์บรรจุพระธาตุ และต้นโพธิ์ 3 ต้น ซึ่งปลูกคู่วัดมาแต่เดิม เสนาสนะต่าง ๆ ได้รับการบูรณะมาแล้วหลายครั้ง ครั้งแรกและครั้งที่สองไม่ปรากฏหลักฐาน ครั้งที่สามเมื่อปีระกา เอกศก 1271 (พ.ศ. 2452) โดยพระบุญเป็นผู้ปฏิสังขรณ์ และต่อมาครั้งที่ 4 ในปี พ.ศ. 2512 พระอธิการประเทินเป็นผู้ดำเนินการ และครั้งท้ายสุดในปี พ.ศ. 2532 ทำการซ่อมแซมกระเบื้องอุโบสถ วัดได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544
วิหาร หรือชาวมอญเรียกว่า "ปากี" ลักษณะเป็นอาคารไม้ทรงไทยสร้างอยู่บนฐาน ก่ออิฐถมดิน 2 ชั้น ภายในมีพระพุทธรูป จำนวน 3 องค์ อุโบสถตั้งอยู่ภายในกำแพงแก้วสี่เหลี่ยมทึบเตี้ยบริเวณด้านหลังวิหาร ลักษณะเป็นอาคารก่ออิฐถือปูน หลังคาเครื่องไม้มุงกระเบื้อง ช่อฟ้าใบระกาปูนปั้น หน้าบันต่อเชื่อมกับผนังด้าน
หน้าและหลัง มีใบเสมาตั้งอยู่โดยรอบอุโบสถ เป็นใบเสมาหินทรายแดงเรียบไม่มีลวดลายตัวใบเสมา เจดีย์รายพบจำนวนหลายองค์ ลักษณะเป็นเจดีย์ก่ออิฐถือปูนทรงระฆังและย่อมุมไม้สิบสองแบบมอญ ตั้งอยู่ด้านหน้าอุโบสถ 1 องค์ ด้านหลังพระอุโบสถ 2 องค์ มีธรรมาสน์ตั้งอยู่บนวิหาร ธรรมาสน์ไม้จำนวน 4 หลังชำรุดเหลือเฉพาะส่วนอาสน์ 2 หลังอีก 2 หลัง อยู่ในสภาพค่อนข้างสมบูรณ์ ลักษณะเป็นธรรมาสน์ไม้
วัดบ่อทองคำ

วัดบ่อทองคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวรอ อำเภอเมืองพิษณุโลก จังหวัดพิษณุโลก
วัดบ่อทองคำเป็นวัดเก่าแก่ของพิษณุโลกมาตั้งแต่สมัยอยุธยา แต่ได้รกร้างมานาน เพิ่งประกาศเป็นวัดเมื่อวันที่ 1 มิถุนายน พ.ศ. 2543 ผู้ขออนุญาตสร้างวัดคือนายแกะ แก้วกล่ำ ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553 เมื่อ พ.ศ. 2524 ได้สร้างวิหารหลวงพ่อทองคำ
ชาวพิษณุโลกต่างรู้ดีกันว่าวัดบ่อทองคำเป็นแหล่งกรุพระเก่าแก่ มีการลักลอบขุดมานานแล้ว มีการขุดเจอพระทองคำ พระโบราณ เป็นจำนวนมาก จนต้องห้ามไม่ให้มีการขุด โดยเมื่อ พ.ศ. 2553 เจ้าอาวาสได้ขุดข้างวิหารหลวงพ่อทองคำ ขุดลึกลงไป 2 เมตร พบซากอิฐโบราณจำนวนมาก ฐานอิฐโบราณ ที่เป็นฐานเสากลมของวิหารหลังเก่า พบเพียงพระพิมพ์เนื้อโลหะ 1 ชิ้น และพระวัดนางพญา 2 องค์ และเมื่อขุดลึกไปอีก เจอภาชนะดินเผาโบราณจำนวนหลายไห ภายในบรรจุพระพิมพ์นางพญาพิมพ์ใหญ่จำนวนมาก คาดว่า เป็นพระสมัยอยุธยา
พระนางพญา

พระนางพญา เป็นพระเครื่องที่เกี่ยวเนื่องกับสมเด็จพระนเรศวรมหาราช มีมูลเหตุการสร้างจากการที่พระองค์ทรงเป็นองค์อุปถัมภกพระพุทธศาสนาอีกทั้งมีพระอาจารย์ที่เป็นประมุขฝ่ายสงฆ์ที่เชี่ยวชาญทั้งด้านคันถธุระและวิปัสสนาธุระ พระองค์จึงสร้างพระเครื่องเพื่อเป็นส่วนหนึ่งของการสืบทอดศาสนาพุทธทั้งใช้เป็นเครื่องยึดเหนี่ยวทางจิตใจของประชาชนในขณะนั้นให้อยู่ในกรอบศีลธรรม รวมถึงเป็นขวัญกำลังใจให้เหล่าทหารในยามศึกสงคราม มีพุทธคุณที่เน้นในเรื่องป้องกันภยันตรายไม่ให้เข้ามาแผ้วพาน อยู่ยงคงกระพัน เกิดเมตตามหานิยมจากผู้พบเห็น
พระนางพญาจำแนกได้หลายพิมพ์ ได้แก่พระนางพญาพิมพ์ใหญ่คือ พระนางพญาพิมพ์อกนูนใหญ่ พระนางพญาพิมพ์เข่าโค้ง พระนางพญาพิมพ์เข่าตรง ซึ่งแยกออกเป็น 2 พิมพ์ คือ พระนางพญาพิมพ์เข่าตรงธรรมดา พระนางพญาพิมพ์เข่าตรงพิมพ์มือตกเข่า ส่วนพระนางพญาขนาดเล็กที่เป็นที่นิยมที่สุดก็คือพระนางพญาพิมพ์สังฆาฏิ
กรุแตก.
พระนางพญาแตกกรุประมาณ พ.ศ. 2444 เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสเมืองพิษณุโลกเพื่อทรงทอดพระเนตรการหล่อพระพุทธชินราชจำลอง ณ วัดพระศรีรัตนมหาธาตุวรมหาวิหาร โดยวัดนางพญาซึ่งอยู่ใกล้กันได้มีการปรับที่ดินเพื่อรับเสด็จ ทำให้พบกรุพระเครื่องนางพญา เป็นพระนางพญาเนื้อดินประทับนั่งปางมารวิชัย มีรูปทรงสามเหลี่ยมหน้าจั่วอย่างทรงเลขาคณิตหลายพิมพ์ด้วยกันและมีประมาณ 84,000 องค์ ตามคตินิยมของท่านคณาจารย์ในยุคโบราณ พระบาทสมเด็จพระจุลจอมเกล้าเจ้าอยู่หัวเสด็จฯ ไปวัดนางพญา ก็ได้มีการนำพระนางพญาส่วนหนึ่งขึ้นทูลเกล้าฯ ถวาย ครานั้นพระองค์ทรงแจกจ่ายแก่ข้าราชบริพารที่ตามเสด็จกันโดยถ้วนหน้า ดังนั้นพระนางพญาส่วนหนึ่งจึงมีการนำกลับยังกรุงเทพมหานคร
ประมาณ พ.ศ. 2512 ที่จังหวัดพิษณุโลกได้ขุดพบกรุพระนางพญาอีก 1 กรุอยู่ห่างจากบริเวณวัดนางพญาไปประมาณ 4–5 กิโลเมตร องค์พระถูกน้ำกัดสึกกร่อนจนเห็นเม็ดกรวดทรายชัดเจนพระบางองค์ จะปรากฏคราบรารักติดอยู่เต็มองค์บ้าง บางองค์มีรารักสีดำติดอยู่เป็นจุด ๆ ต่อมาเมื่อ พ.ศ. 2530 ขุดพบบริเวณเจดีย์นอกวัดนางพญาที่สร้างติดกับถนนทางหลวง เป็นพระที่ค่อนข้างสมบูรณ์มากและงดงามมีพระนางพญาพิมพ์อกนูนใหญ่
เมื่อ พ.ศ. 2553 มีการขุดพบพระนางพญาที่วัดบ่อทองคำ จังหวัดพิษณุโลก
มวลสาร.
พระนางพญาเป็นพระดินเผาที่มีเนื้อหยาบที่สุดในบรรดาพระเนื้อดินของชุดเบญจภาคี มีเนื้อสีอิฐแดงเหลือง เนื้อเขียวเนื้อต่ำ มีทั้งมวลดินมงคลมวลเม็ดทรายแทรกปนอยู่ในเนื้อมากเรียกกันว่าเม็ดแร่ มีทั่วองค์พระมีส่วนผสมมวลสารเหล็กไหลเหล็ก น้ำพี้พระธาตุมีสีขาวขุ่นพระธาตุสีชมพูผงถ่านใบลานเกสรดอกไม้ 108 ว่าน น้ำมนต์ทิพย์
พุทธลักษณะ.
พุทธลักษณะอันโดดเด่นอันเป็นเหตุที่ทำให้เรียกว่า "พระนางพญา" เพราะมีความงดงามสง่า โดยจะเน้นบริเวณอกที่ตั้งนูนเด่นและลำแขนทอดอ่อนช้อยคล้ายกับอิสสตรี จึงได้รับสมญาว่า "ราชินีแห่งพระเครื่อง"
ส่วนใหญ่มีรูปร่างเป็นสามเหลี่ยมหน้าจั่วองค์ขนาดปานกลาง ไม่เล็กหรือใหญ่มาก ฐานกว้างประมาณ 2 เซนติเมตร สูงประมาณ 2.8 เซนติเมตร
พื้นผิวด้านข้างไม่เรียบนัก ด้านหลังบางองค์จะมีลายนิ้วมือของพระหรือครูบาอาจารย์ มักมีเม็ดผดปรากฏนูนขึ้นมาจนกระทั่งสัมผัสได้มีหลายสี
ได้แก่ สีดำ สีมันปู สีแดง สีดอกจำปี สีดอกพิกุลแห้ง สีหัวไพลแห้ง สีขมิ้นชัน สีเขียวใบไม้ สีเขียวมะกอกดิบ สีเขียวครกหิน สีตับเป็ด สีสวาด สีอิฐ บางองค์ที่แม้มีสภาพสมบูรณ์ทั้งด้านหน้าและด้านหลังเพียงแต่มีคราบไคลขี้กรุฝังอยู่ในเนื้อขององค์พระเท่านั้น
ทางหลวงแผ่นดินหมายเลข 3221

ทางหลวงแผ่นดินหมายเลข 3221 (สายอุทัยธานี – ทัพทัน) เป็นทางหลวงแผ่นดินในจังหวัดอุทัยธานี มีระยะทางตลอดทั้งสาย 15.303 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกแขวงการทาง ตัดกับทางหลวงแผ่นดินหมายเลข 3220 ตำบลอุทัยใหม่ อำเภอเมืองอุทัยธานี ไปทางทิศตะวันตกเฉียงเหนือ ผ่านแขวงทางหลวงอุทัยธานี, สถานีพัฒนาที่ดินอุทัยธานี และแขวงทางหลวงชนบทอุทัยธานี แล้วไปสิ้นสุดบนถนนราชสุภาวดี ใกล้กับสำนักงานเทศบาลตำบลทัพทัน ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงอุทัยธานี
วัดราชฐานหลวงป่าแดง

วัดราชฐานหลวงป่าแดง เป็นวัดตั้งที่ตั้งอยู่ในเมืองเชียงตุง อำเภอเชียงตุง รัฐฉาน ประเทศพม่า 
ตามตำนานระบุว่า เมื่อครั้งที่พระพุทธศาสนาคณะลังกาวงศ์ใหม่ หรือนิกายลีหล หรือหนป่าแดง ซึ่งมีศูนย์กลางอยู่ที่วัดป่าแดงมหาวิหาร และวัดมหาโพธาราม (วัดเจดีย์เจ็ดยอด) จังหวัดเชียงใหม่ สงฆ์คณะนี้สืบทอดมาจากคณะสงฆ์ล้านนาจำนวน 12 รูป ที่เดินทางไปบวชเรียนใหม่ยังลังกาทวีป คณะสงฆ์ฝ่ายป่านี้ มีพระโสมจิตรเถระเป็นผู้นำเข้าเมืองเชียงตุงเมื่อราว พ.ศ. 1989 โดยวัดราชฐานหลวงป่าแดงสร้างขึ้นในสมัยพระเจ้าศรีสุธรรมจุฬามณีราช จุลศักราช 873 หรือ พ.ศ. 2002 เพื่อถวายเป็นวัดฝ่ายอรัญวาสี วัดได้รับการบูรณปฏิสังขรณ์เรื่อยมาเนื่องจากเป็นวัดที่สำคัญทางประวัติศาสตร์ของเชียงตุง
วัดมีวิหารหลวงศิลปะมัณฑะเลย์ผสมไทใหญ่พื้นเมือง มีศิลาจารึกและหอธรรมบรรจุตำนานและคัมภีร์ต่าง ๆ บริเวณฐานประทักษิณรอบเจดีย์ มีการเจาะช่องจรนำเพื่อประดิษฐานพระพุทธรูป ส่วนรองรับองค์ระฆังทำเป็นบัวคว่ำ องค์ระฆังทรงคอดปลายมีการประดับรัดอก โดยรวมแล้วได้รับอิทธิพลศิลปะล้านนา นอกจากนี้ยังมีพระพุทธรูปล้านนาสกุลช่างเชียงราย อยู่บริเวณด้านหน้าพระประธานในวิหาร ส่วนพระประธานเป็นพระพุทธรูปสำริด ศิลปะล้านนาช่วงกลางถึงปลายพุทธศตวรรษที่ 21
แขวงอ่อนนุช

อ่อนนุช เป็นแขวงในเขตสวนหลวง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 โดยแยกจากแขวงสวนหลวงพร้อมกับแขวงพัฒนาการ และตั้งชื่อตามถนนที่ตัดผ่านท้องที่แขวง
ที่ตั้งและอาณาเขต.
แขวงอ่อนนุชครอบคลุมพื้นที่ตอนใต้ของเขตสวนหลวง มีอาณาเขตติดต่อกับแขวงข้างเคียงดังนี้
การคมนาคม.
ทางสายหลักในพื้นที่แขวงอ่อนนุช ได้แก่
ส่วนทางสายรองและทางลัดในพื้นที่แขวง ได้แก่
ลิขิตรักสองราชันย์

ลิขิตรักสองราชันย์  เป็นละครโทรทัศน์ของเกาหลีใต้ปี 2018 นำแสดงโดยยุน ชี-ยุน, จิน เซ-ย็อน และจู ซัง-อุก ซีรีส์ออกอากาศทาง TV Chosun ตั้งแต่วันที่ 3 มีนาคม ถึง 6 พฤษภาคม 2018 ในวันเสาร์และอาทิตย์ เวลา 22:50 น. (เวลามาตรฐานเกาหลี)
ละครเรื่องนี้ได้รับเรตติ้ง 5.627% ในตอนจบกลายเป็นละครของทีวีโชซันที่มีเรทติ้งสูงสุดเป็นอันดับสี่รองจาก Love (ft. Marriage and Divorce), Queen: Love and War, และ Kingmaker: The Change of Destiny
เรื่องย่อ.
ละครเกี่ยวกับเจ้าชายสององค์ที่กลายเป็นคู่แข่งกันเนื่องจากรักผู้หญิงคนเดียวกัน ละครเรื่องนี้มีพื้นฐานมาจากเรื่องจริงของเจ้าชายอันพย็อง และพระเจ้าเซโจ
พระอนุชาของ อี คัง และเป็นผู้มีสิทธิ์ในราชบัลลังก์องค์ที่ 3 พระองค์ถือเป็นหนุ่มโสดที่เหมาะสมมากที่สุดในราชวงศ์โชซ็อน
ผู้หญิงสวยและสง่างามที่อ่อนโยนและน่าหลงใหล เธออยู่ในรักสามเส้าระหว่างเจ้าชายสององค์ แต่หัวใจของเธอเป็นของ อี ฮวี เท่านั้น
เจ้าชายผู้ทะเยอทะยานและมีเสน่ห์ พระเชษฐาของ อี ฮวี และผู้มีสิทธิ์ในราชบัลลังก์องค์ที่ 2 พระองค์ใฝ่ฝันที่จะเป็นกษัตริย์องค์ต่อไปของโชซ็อน
วัดโพธิ์เผือก (ตำบลบ้านใหม่)

วัดโพธิ์เผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 2 ในตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 16 ไร่ 3 งาน 50 ตารางวา 
วัดโพธิ์เผือกตั้งวัดเมื่อ พ.ศ. 2380 ได้รับพระราชทานวิสุงคามสีมาเมื่อ พ.ศ. 2390 ต่อมาได้กลายสภาพเป็นวัดร้าง จนได้รับการบูรณะอีกครั้งเมื่อ พ.ศ. 2437 ได้รับการพัฒนามาตามลำดับ ได้รับพระราชทานวิสุงคามสีมาครั้งหลังเมื่อวันที่ 1 กันยายน พ.ศ. 2560 ในอดีตเคยเป็นที่พักทัพของสมเด็จพระเจ้าตากสินมหาราช ที่รวบรวมกำลังพลตีค่ายของพม่าออกมาก่อนที่จะไปเมืองจันทบุรี (เรียกว่า "ทุ่งมะขามหย่อง") ภายในวัดจึงได้มีการหล่อพระบรมรูปของสมเด็จพระเจ้าตากสินมหาราช
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 18.25 เมตร โครงสร้างก่ออิฐถือปูน ภายในอุโบสถประดิษฐานพระประธานนามว่า "หลวงพ่อจ้อย" สร้างขึ้นเมื่อ ร.ศ. 131 (พ.ศ. 2456) ด้วยโลหะผสม ศาลาการเปรียญหลังใหม่ กว้าง 10.25 เมตร ยาว 17.78 เมตร สร้างเมื่อ พ.ศ.2516 เป็นอาคารครึ่งตึกครึ่งไม้ กุฏิสงฆ์จำนวน 7 หลัง ครึ่งตึกครึ่งไม้ และหอระฆัง แต่เดิมวัดมีศาลาการเปรียญเก่าและกุฏิหลังเก่าเป็นทรงไทย แต่พังลงแม่น้ำ วัดยังมีธรรมาสน์เก่าแก่ที่สร้างขึ้นในสมัยกรุงศรีอยุธยา
วัดท่าคอย

วัดท่าคอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเพชรบุรี ในตำบลท่าคอย อำเภอท่ายาง จังหวัดเพชรบุรี มีเนื้อที่ 16 ไร่ 1 งาน 14 ตารางวา อยู่ใกล้กับชุมชนใหญ่ ๆ คือชุมชนเขตตลาดอำเภอท่ายางและชุมชนหมู่บ้านท่าคอย
วัดท่าคอยตั้งวัดเมื่อ พ.ศ. 2313 ได้รับพระราชทานวิสุงคามสีมาเมื่อวันที่ 30 เมษายน พ.ศ. 2522 เขตวิสุงคามสีมากว้าง 29 เมตร ยาว 47 เมตร และได้ขึ้นทะเบียนเป็นโบราณสถานแห่งชาติเมื่อ พ.ศ. 2536
เสนาสนะที่มีรูปแบบสถาปัตยกรรมสมัยอยุธยา ได้แก่ อุโบสถหลังเก่าซึ่งมีลวดลายการปั้นหน้าบันและซุ้มประตู กุฎิวัดท่าคอยนั้นเดิมสร้างทางทิศใต้ของวัด เป็นกุฎิชั้นเดียวสร้างแบบดาวล้อมเดือน เป็นที่นิยมกันมากในการสร้างวัดในสมัยนั้น เป็นกุฎิหมู่ มีทั้งหมด 7 หลัง แบ่งได้ 15 ห้อง ตรงกลางเป็นหอฉัน ทางขึ้นด้านทิศเหนือ สร้างแต่เมื่อใดไม่ทราบ มีการบูรณะเมื่อ พ.ศ. 2500 แต่จนถึง พ.ศ. 2535 ก็ได้ทรุดโทรมลงอีก ในสมัยพระมหากลีบ วรปณฺโญ จึงได้ย้ายกุฎิไปสร้างด้านทิศเหนือของวัด ติดแม่น้ำเพชรบุรี เป็นกุฎิสองชั้น จำนวน 8 หลัง เหมือนกุฎิหลังเก่าแต่ให้เป็นกุฎิเดี่ยว ซึ่งกุฎิเป็นลักษณะแบบอยู่รวมกันและสามารถเดินถึงกันได้หมด การก่อสร้างเริ่มขึ้นเมื่อ 13 มกราคม พ.ศ. 2538 เป็นอาคารทรงไทย
เจดีย์มีจำนวน 4 องค์ไม่สามารถระบุได้ว่าสร้างมาตั้งแต่เมื่อใด มียอดแหลม และย่อมุมไม้สิบสอง ชาวบ้านได้บริจาคเงินเพื่อบูรณะเจดีย์เมื่อ พ.ศ. 2534 ใช้เงินในการบูรณะทั้งสิ้น 48,000 บาท และได้นำอัฐิของบรรพบุรุษมาบรรจุไว้ ณ เจดีย์เหล่านี้
วัดบางผึ้ง (จังหวัดฉะเชิงเทรา)

วัดบางผึ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางผึ้ง อำเภอบางปะกง จังหวัดฉะเชิงเทรา ปัจจุบันมีพระครูศุภมงคล (กิตติวณฺโณ) หรือหลวงปู่หุน เป็นเจ้าอาวาส
วัดบางผึ้งตั้งวัดเมื่อ พ.ศ. 2416 ขุนประชา พลูศิริ เป็นผู้มอบที่ดินถวายสร้างวัด จำนวน 8 ไร่ 1 งาน 35 วา ปัจจุบันมีเนื้อที่ 20 ไร่ มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2484 วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 นอกจากนั้นทางวัดยังให้ราชการใช้ที่ดินวัดตั้งโรงเรียน คือ โรงเรียนวัดบางผึ้ง ก่อตั้งเมื่อวันที่ 21 มิถุนายน พ.ศ. 2465 เริ่มแรกใช้ศาลาการเปรียญวัดเป็นที่ศึกษา ปัจจุบันเปิดทำการสอนตั้งแต่ชั้นอนุบาล 1 ถึงชั้นประถมศึกษาปีที่ 6
วัดบางผึ้งมีพระพุทธรูปหลวงพ่อโตประดิษฐานเป็นพระคู่บ้านคู่เมืองของตำบลบางผึ้ง ตามประวัติเล่าว่า พระหลวงพ่อโต ลอยน้ำมามีประชาชนเห็นจึงได้นำเชือกไปผูกและช่วยกันลากขึ้นจากน้ำ แต่ทำอย่างไรก็ไม่สำเร็จ จึงมีเณรองค์หนึ่งมาอาสาโดยใช้สายสิญจน์เพียงเส้นเดียวก็สามารถนำขึ้นจากน้ำได้ จึงนำมาประดิษฐานที่วัดบางผึ้งจนถึงทุกวันนี้
ทางหลวงแผ่นดินหมายเลข 3438

ทางหลวงแผ่นดินหมายเลข 3438 (สายหนองฉาง – ถนนสุด) เป็นทางหลวงแผ่นดินที่เชื่อมต่อระหว่างจังหวัดอุทัยธานี กับ จังหวัดนครสวรรค์ มีระยะทางตลอดทั้งสาย 57.723 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกลานสัก บนทางหลวงแผ่นดินหมายเลข 333 ตำบลหนองสรวง อำเภอหนองฉาง ไปทางทิศตะวันตกเฉียงเหนือ ผ่านทางเข้าหุบป่าตาด เข้าสู่เขตอำเภอลานสัก แล้วตัดกับทางหลวงแผ่นดินหมายเลข 3282 และ ทางหลวงแผ่นดินหมายเลข 3456 ผ่านตัวอำเภอลานสัก แล้วผ่านเขื่อนทับเสลา และผ่านทางเข้าเขตรักษาพันธุ์สัตว์ป่าห้วยขาแข้ง แล้วเข้าสู่เขตจังหวัดนครสวรรค์ ไปสิ้นสุดบนทางหลวงแผ่นดินหมายเลข 3473 ที่บ้านถนนสุด ในตำบลแม่เปิน อำเภอแม่เปิน จังหวัดนครสวรรค์ เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1
การแบ่งตอนควบคุม.
ทางหลวงแผ่นดินหมายเลข 3438 แบ่งเขตการควบคุมออกเป็น 3 ตอน ได้แก่
ยุพยง เหมะศิลปิน

รองศาสตราจารย์ยุพยง เหมะศิลปิน เป็นสถาปนิก อดีตนายกสภาสถาปนิก เป็นหนึ่งในผู้ก่อตั้งคณะสถาปัตยกรรมศาสตร์ มหาวิทยาลัยเกษตรศาสตร์ เป็นสถาปนิกออกแบบอาคารต่าง ๆ ภายในมหาวิทยาลัยเกษตรศาสตร์ เป็นกรรมการผู้ทรงคุณวุฒิ ปรับปรุงหลักสูตร ประเมินผลงานทางวิชาการ เป็นประธานอนุกรรมการจัดทำคลังข้อสอบ จัดสอบความรู้ และสอบเทียบวิทยฐานะผู้ขอรับใบประกอบวิชาชีพ สถาปัตยกรรมควบคุม และเป็นผู้มีบทบาทในการประสานเครือข่าย ความร่วมมือจากภาควิชาการ เข้าสู่วิชาชีพในฐานะกรรมการสมาคมสถาปนิกสยาม 
ยุพยงศึกษาระดับชั้นอนุบาลถึง มศ.5 จากโรงเรียนมาแตร์เดอีวิทยาลัย ศึกษาต่อระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย จากนั้นทำงานเป็นสถาปนิกโทที่การประปานครหลวงที่แม้นศรี เป็นสถาปนิกคนแรกของการประปา แล้วเป็นอาจารย์ที่มหาวิทยาลัยเกษตรศาสตร์ ได้เรียนระดับปริญญาโทที่มหาวิทยาลัยอิลลินอย เออร์แบนา-แชมเปญจน์ เมื่อศึกษาจบได้ร่วมกับทองพันธุ์ พูนสุวรรณวางผังและพัฒนาพื้นที่มหาวิทยาลัยเกษตรศาสตร์ทั้งที่วิทยาเขตบางเขนและวิทยาเขตกำแพงแสน ได้เป็นกรรมการตรวจการจ้างก่อสร้างอาคารต่าง ๆ เกือบทุกงานที่ออกแบบ
ยุพยงสอนวิชาออกแบบสถาปัตยกรรมในหลักสูตรวิศวกรรมโยธาตั้งแต่ พ.ศ. 2513 จนเมื่อ พ.ศ. 2538 เริ่มจัดตั้งภาควิชาสถาปัตยกรรมศาสตร์ มหาวิทยาลัยเกษตรศาสตร์ ยุพยงเป็นหนึ่งในผู้ก่อตั้ง จากนั้นดำรงตำแหน่งนายกสภาสถาปนิก วาระ พ.ศ. 2553–2558 ถือว่าเป็นนายกสภาสถาปนิกหญิงคนแรกและคนเดียวของสภาสถาปนิก ยุพยงได้รับการยกย่องเป็นสถาปนิกดีเด่น เมื่อ พ.ศ. 2558 
ด้านชีวิตส่วนตัวสมรสกับวิวัฒน์ เหมะศิลปิน ซึ่งเป็นสถาปนิกเช่นกัน
ดวงใจฮาแบ็ค

ดวงใจฮาแบ็ค  เป็นละครโทรทัศน์ของเกาหลีใต้ที่แยกออกมาจากการ์ตูนเกาหลีปี ค.ศ. 2006 เรื่อง Bride of the Water God โดย Yoon Mi-kyung ซีรีส์นี้นำแสดงโดย ชิน เซ-คย็อง ในบทบาทหลักร่วมกับ นัม จู-ฮย็อก, ลิม จู-ฮวัน, คริสตัล ช็อง และ กง มย็อง ซีรีส์ออกอากาศทางช่องเคเบิล ทีวีเอ็น ทุกวันจันทร์และวันอังคาร เวลา 22:55 น. (เวลามาตรฐานเกาหลี) ตั้งแต่วันที่ 3 กรกฎาคม ถึง 22 สิงหาคม ค.ศ. 2017
เรื่องย่อ.
เมื่อเทพเจ้าแห่งดินแดนแห่งน้ำ ฮาแบ็ค (นัม จู-ฮย็อก) มาเยือนโลกเพื่อตามหาหินศักดิ์สิทธิ์สามก้อนที่จำเป็นสำหรับเขาเพื่อครอบครองบัลลังก์แห่งแดนศักดิ์สิทธิ์ เขาขอความช่วยเหลือจากนักจิตวิทยา ยุน โซ-อา (ชิน เซ-คย็อง) ทายาทเพียงคนเดียวที่เหลืออยู่จากครอบครัวชนชั้นกลางที่ถูกโชคชะตากำหนดให้รับใช้เขามาหลายชั่วอายุคน เพราะเธอไม่เชื่อว่าเขาเป็นเทพและเข้าใจผิดว่าเขาป่วยทางจิต เธอจึงต่อต้านเขาในตอนแรก อย่างไรก็ตาม หลังจากที่เธอได้พบกับเทพเจ้าแห่งดินแดนแห่งท้องฟ้า พี-รย็อม (กง มย็อง) เทพธิดาแห่งดินแดนแห่งน้ำ มู-รา (คริสตัล) และกึ่งเทพ ชิน ฮู-เย (ลิม จู-ฮวัน) เธอตัดสินใจช่วยเหลือเขา ในการแสวงหาของของเขา
เพลงประกอบ.
Part 1
Part 2
Part 3
Part 4
Part 5
Part 6
การรับชม.
ในตารางด้านล่าง ตัวเลขสีน้ำเงิน แสดงถึงคะแนนที่ต่ำที่สุด และตัวเลขสีแดง แสดงถึงคะแนนสูงสุด
อิมราน ข่าน

อิมราน อาห์เมด ข่าน นิอาซี, #เปลี่ยนทาง (อูรดู/, Imran Ahmed Khan Niazi; เกิดเมื่อ 5 ตุลาคม 1952) เป็นนักการเมืองและอดีตนักคริกเก็ต ดำรงตำแหน่งนายกรัฐมนตรีปากีสถานคนที่ 22 ระหว่างปี 2018 ถึง 2022 
ข่านเกิดในครอบครัวชาวปาทาน ในเมืองลาฮอร์ เมื่อปี 1952 จบการศึกษาศิลปศาสตร์บัณฑิตจากวิทยาลัยเคเบิล มหาวิทยาลัยออกซ์เฟิร์ด ในปี 1975 และเริ่มเป็นนักกีฬาคริกเก็ตอาชีพตั้งแต่อายุ 18 จากซีรี่ส์การแข่งขันเทสต์ปี 1971 กับอังกฤษ ข่านวางมือจากคริกเก็ตในปี 1992 และเคยเป็นกัปตันทีมหมุนเวียนไปหลายครั้งตั้งแต่ปี 1982 ถึง 1992 ข่านเคยชนะถ้วยคริกเก็ตโลกในปี 1992 ซึ่งเป็นชัยชนะครั้งแรกและครั้งเดียวของปากีสถานในการแข่งขันนี้ ข่านได้รับการยอมรับว่าเป็นหนึ่งในออลราวเดอร์ที่เก่งกาจที่สุดคนหนึ่ง และมีชื่ออยู่ในหอเกียรติยศคริกเก็ตไอซีซี 
ข่านก่อตั้งโรงพยาบาลและศูนย์วิจัยโรคมะเร็งชาวกัต ข่านูมในลาฮอร์และเปศวร กับ วิทยาลัยนามาลในแมนวาลี ก่อนที่จะเริ่มต้นงานในสายการเมือง ในปี 1996 เขาก่อตั้งพรรคปากีสตานเตหรีเกอินซัฟ (PTI) ซึ่งมีที่นั่งในสภานิติบัญญัติแห่งชาติจากการเลือกตั้งปี 2002 และมีช่านเป็นสมาชิกฝ่ายค้านขากเขตเลือกตั้งแมนวาลีจนถึงปี 2007 พรรค PTI ทำการบอยคอตผลการเลือกตั้งปี 2008 แต่ในการเลือกตั้งรอบถัดมาในปี 2013 กลายมาเป็นพรรคที่ใหญ่ที่สุดอันดับสองในแง่ของคะแนนเสียง ในการเลือกตั้งทั่วไปปี 2018 พรรคลงสมัครโดยเน้นนโยบายประชานิยมและได้รับคะแนนเสียงมากที่สุดในสภา ตั้งคณะพันธมิตรในรัฐบาล และมีอิมราน ข่าน ขึ้นเป็นนายกรัฐมนตรี
ข่านได้แก้ปัญหาเกี่ยวกับวิกฤตสมดุลรายจ่าย โดยใช้ทุนกู้ยืมจากไอเอ็มเอฟ และวางแผนเพื่อหาทางออกจากวิกฤตเงินคงคลังที่ถดถอย รวมถึงลดงบประมาณกลาโหมเพื่อลดค่าใช้จ่ายของรัฐ ส่งผลให้มีการเติบโตของเศรษฐกิจโดยทั่วไปในระดับหนึ่ง ข่านเริ่มต้นแคมเปญต้านคอร์รัปชั่น ซึ่งถูกโจมตีโดยฝ่ายค้านว่าเป็นการล่าหัวมากกว่า เขาผ่านนโยบายเพิ่มอัตราการจัดเก็บภาษี, เพิ่มการลงทุน, และการปฏิรูปสังคมโดยผ่านโครงการเอหซาส ในเชิงสิ่งแวดล้อม รัฐบาลของข่านได้ทำการเปลี่ยนผ่านสู่พลังงานทางเลือก, ริเริ่มโครงการปลูกป่า และขยายเขตอนุรักษ์ รวมถึงจบริหารจัดการภาวะการระบาดของโควิด-19 ในเชิงการต่างประเทศ ข่านจัดการกับการปะทะประปรายบนพรมแดนกับอินเดีย, สนับสนุนขบวนการสันติภาพในอัฟกานิสถาน และสานสายสัมพันธ์ระหว่างประเทศกับจีน และ รัสเซีย ในชณะที่ความสัมพันธ์กับสหรัฐเย็นลง ในปี 2022 ข่านถูกลงคะแนนไม่ไว้วางใจอันเป็นผลจากวิกฤตรัฐธรรมนูญปี 2022 และเป็นผลให้เขาพ้นสภาพจากการเป็นนายกรัฐมนตรี
ฟุตซอลชิงแชมป์เอเชีย 2022 รอบคัดเลือก

ฟุตซอลชิงแชมป์เอเชีย 2022 รอบคัดเลือก เป็นขั้นตอนการคัดเลือกที่จัดขึ้นโดย สมาพันธ์ฟุตบอลเอเชีย (เอเอฟซี) ที่จะกำหนดหาทีมที่เข้าร่วมสำหรับ ฟุตซอลชิงแชมป์เอเชีย 2022, ครั้งที่ 17 ของการแข่งขันฟุตซอลชายระดับนานาชาติของทวีปเอเชีย.
ทั้งหมด 15 ทีมได้สิทธิ์ที่จะเล่นในรอบสุดท้าย, รวมไปถึง คูเวต ผู้ได้สิทธิ์อัตโนมัติในฐานะเจ้าภาพ.
ขั้นตอนการคัดเลือกจะถูกแบ่งออกเป็นสี่โซน, โซนอาเซียน ในขณะที่ อาเซียนฟุตซอลแชมเปียนชิพ 2022 จะเป็นการแข่งขันรอบคัดเลือก, 
โซนกลาง และ โซนใต้, โซนตะวันออก และ โซนตะวันตก.
ขั้นตอนการคัดเลือก.
จาก 47 ชาติสมาชิก เอเอฟซี, ทั้งหมด 31 ทีมเข้าสู่การแข่งขัน. 16 จุดในรอบสุดท้ายจะมีการกระจายดังนี้:
โซนตะวันตก.
สองทีมที่ดีที่สุดของแต่ละกลุ่ม, และผู้ชนะของการเพลย์ออฟระหว่างกลุ่มทีมอันดับที่สาม, จะได้สิทธิ์สำหรับ ฟุตซอลขิงแชมป์เอเชีย 2022.
กลุ่ม เอ.
<onlyinclude>
เพลย์ออฟ.
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.
โซนกลางและใต้.
สองทีมที่ดีที่สุดของแต่ละกลุ่มจะได้สิทธิ์สำหรับ ฟุตซอลชิงแชมป์เอเชีย 2022.
โซนตะวันออก.
สามทีมที่ดีที่สุดจะผ่านเข้ารอบสำหรับ ฟุตซอลชิงแชมป์เอเชีย 2022. จีน ถอนทีมออกจากการแข่งขันเมื่อวันที่ 20 เมษายน ค.ศ. 2022 เนื่องจากจำนวนผู้ป่วย โควิด-19 ที่เพิ่มขึ้นในประเทศหลังจาก การระบาดของ โควิด-19 ที่เซี่ยงไฮ้ในปี พ.ศ. 2565. ก่อนที่พวกเขาจะถอนตัว, การคัดเลือกจะถูกจัดระหว่างหกทีมซึ่งถูกดึงออกเป็นสองกลุ่มจากสามทีม โดยแชมป์กลุ่มและผู้ชนะในรอบเพลย์ออฟระหว่างรองชนะเลิศกลุ่มเพื่อผ่านเข้ารอบสำหรับการแข่งขันรอบสุดท้าย.
โซนอาเซียน.
สามทีมที่ดีที่สุดของ อาเซียนฟุตซอลแชมเปียนชิพ 2022 จะได้เข้ารอบสำหรับ ฟุตซอลชิงแชมป์เอเชีย 2022.
รอบรองชนะเลิศ.
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.
นัดชิงอันดับที่สาม.
ผู้ชนะจะได้สิทธิ์สำหรับ ฟุตซอลชิงแชมป์เอเชีย 2022.
ตำบลเมืองคง (อำเภอคง)

เมืองคง เป็นตำบลหนึ่งในอำเภอคง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเมืองคง และ องค์การบริหารส่วนตำบลเมืองคง
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลเมืองคง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลเทพาลัย

เทพาลัย เป็นตำบลหนึ่งในอำเภอคง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเทพาลัย และ องค์การบริหารส่วนตำบลเทพาลัย
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลเทพาลัย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลคูขาด

คูขาด เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลคูขาด ตั้งอยู่ห่างจากที่ว่าการอำเภอประมาณ 12 กิโลเมตร
การปกครอง.
ตำบลคูขาด แบ่งการปกครองออกเป็น 21 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข 
 การศาสนา
ตำบลตาจั่น

ตาจั่น เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตาจั่น ตั้งอยู่ห่างจากที่ว่าการอำเภอประมาณ 25 กิโลเมตร
การปกครอง.
ตำบลตาจั่น แบ่งการปกครองออกเป็น 18 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลบ้านปรางค์

บ้านปรางค์ เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านปรางค์ ตั้งอยู่ห่างจากที่ว่าการอำเภอประมาณ 32 กิโลเมตร
การปกครอง.
ตำบลบ้านปรางค์ แบ่งการปกครองออกเป็น 18 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลหนองมะนาว

หนองมะนาว เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองมะนาว ตั้งอยู่ห่างจากที่ว่าการอำเภอประมาณ 10 กิโลเมตร
การปกครอง.
ตำบลหนองมะนาว แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลหนองบัว (อำเภอคง)

หนองบัว เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองบัว 
การปกครอง.
ตำบลหนองบัว แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
อูลัน-อูเด

อูลัน-อูเด (, [ʊˌlaːɴ‿ˈʉdə]; ; , ,) เป็นเมืองหลวงของสาธารณรัฐบูเรียเตีย ประเทศรัสเซีย ตั้งอยู่ประมาณ 100 กิโลเมตร (62 ไมล์) ทางตะวันออกเฉียงใต้ของทะเลสาบไบคาลบนแม่น้ำอูดาที่บรรจบกับเซเลนกา จากการสำรวจสำมะโนประชากรปี ค.ศ. 2010 มีประชากร 404,426 คนอาศัยอยู่ในอูลัน-อูเด เพิ่มจากจาก 359,391 คนที่บันทึกไว้ในการสำรวจสำมะโนประชากร ค.ศ. 2002 ทำให้เป็นเมืองใหญ่เป็นอันดับสามในรัสเซียตะวันออกไกลโดยจัดอันดับตามจำนวนประชากร
ตำบลโนนเต็ง

โนนเต็ง เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนเต็ง ตั้งอยู่ห่างจากที่ว่าการอำเภอประมาณ 15 กิโลเมตร
การปกครอง.
ตำบลโนนเต็ง แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข 
สถานที่สำคัญ.
โรงพยาบาลส่งเสริมสุขภาพตำบล 1 แห่ง คือ โรงพยาบาลส่งเสริมสุขภาพตำบลโนนเต็ง
 การศาสนา
เขตเศรษฐกิจเชียร์โนซอมกลาง

เขตเศรษฐกิจเชียร์โนซอมกลาง (tr.: "Tsentralno-Chernozyomny ekonomichesky rayon") บางครั้งเรียกว่า เชียร์โนซอมกลาง หรือ เขตเศรษฐกิจเซ็นทรัลแบล็คเอิร์ธ เป็น 1 ใน 12 เขตเศรษฐกิจของประเทศรัสเซีย ภูมิภาคนี้คิดเป็นเกือบร้อยละ 3 ของ GRP แห่งชาติในปี พ.ศ.2551
องค์ประกอบ.
ทั้งหมดอยู๋ใน เขตสหพันธ์กลาง
ตำบลดอนใหญ่ (อำเภอคง)

ดอนใหญ่ เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนใหญ่ ตั้งอยู่ห่างจากที่ว่าการอำเภอประมาณ 6 กิโลเมตร
การปกครอง.
ตำบลดอนใหญ่ แบ่งการปกครองออกเป็น 7 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลขามสมบูรณ์

ขามสมบูรณ์ เป็นตำบลหนึ่งในอำเภอคง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลขามสมบูรณ์
การปกครอง.
ตำบลขามสมบูรณ์ แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
แฮย์ ซอกอวือ

"แฮย์ ซอกอวือ"  หรือ "แฮย์ ซอกอลือ"  หรือชื่อดั้งเดิมว่า "ชัลซาอูกราอีนอว์"  หรือ "นาแชลอแนย์อูกราอีแญ"  เป็นเพลงพื้นบ้านโปแลนด์เพลงหนึ่ง เนื้อร้องมีหลายฉบับ แต่ละฉบับมีรายละเอียดแตกต่างกันเล็กน้อย ใจความหลักบรรยายถึงชายหนุ่มคนหนึ่งซึ่งเป็นทหารคอสแซก (หรือไม่ก็ทหารอูห์ลาน) กำลังร่ำลาหญิงคนรักเป็นครั้งสุดท้าย
ที่มาของ "แฮย์ ซอกอวือ" ยังไม่เป็นที่ทราบกันแน่ชัด นักประวัติศาสตร์บางคนกล่าวว่าผู้แต่งเพลงนี้คือตอมัช ปาดูรา (ค.ศ. 1801–1871) กวีและนักแต่งเพลงชาวยูเครน–โปแลนด์ (อย่างไรก็ตาม จากการค้นคว้าล่าสุดของยูเครน ไม่ปรากฏเนื้อร้องของเพลงนี้ในชุดผลงานเพลงใด ๆ ของปาดูรา) ในขณะที่นักประวัติศาสตร์คนอื่น ๆ เชื่อว่าผู้แต่งเพลงนี้คือมาแชย์ กามีแยญสกี (ค.ศ. 1734–1825) นักประพันธ์เพลงคลาสสิกชาวโปแลนด์ เนื่องจากต้นกำเนิดที่ไม่ชัดเจนดังกล่าว บางครั้งเพลงนี้จึงได้รับการนำเสนอว่าเป็นเพลงพื้นบ้านโปแลนด์ หรือไม่ก็เพลงพื้นบ้านยูเครน หรือทั้งสองอย่าง
ออลกา คาร์ชือชึน นักวิจัยชาวยูเครน กล่าวว่า "แฮย์ ซอกอวือ" มีพื้นฐานมาจากแก่นทำนองของเพลงพื้นบ้านโปแลนด์เพลงหนึ่งจากคริสต์ศตวรรษที่ 19 แต่ใช้ท่อนเริ่มและท่อนร้องรับใหม่ เพลงในรูปแบบปัจจุบันปรากฏครั้งแรกในช่วงครึ่งหลังของคริสต์ศตวรรษที่ 20 เพลงฉบับภาษายูเครนเป็นการแปลจากฉบับภาษาโปแลนด์
"แฮย์ ซอกอวือ" เป็นที่นิยมในหมู่ทหารโปแลนด์ในช่วงสงครามโปแลนด์–โซเวียต และในหมู่นักรบกองโจรของกองทัพบ้านเกิดโปแลนด์ในช่วงสงครามโลกครั้งที่ 2 ในปัจจุบันเพลงนี้ได้รับความนิยมในโปแลนด์ ยูเครน และสโลวาเกีย และได้รับความนิยมรองลงมาในเบลารุสและภาคตะวันออกของเช็กเกีย มารือลา รอดอวิตช์ นักร้องเพลงพื้นบ้านชาวโปแลนด์ ยังนำเพลงนี้มาขับร้องใหม่จนเป็นที่นิยมอย่างสูง
ตาฮูเก็จรต

ตาฮูเก็จรต  เป็นเต้าหู้ทอดราดน้ำจิ้มเผ็ดหวานของชาวอินโดนีเซียจากจีเรอบน เมืองท่าในจังหวัดชวาตะวันตก ประเทศอินโดนีเซีย ประกอบด้วยตาฮูปง (เต้าหู้ทอดแบบเป็นโพรงข้างใน) หั่นเป็นชิ้นเล็ก ๆ เสิร์ฟพร้อมกับน้ำจิ้มที่ผสมจากน้ำตาลปี๊บ น้ำส้มสายชู และซีอิ๊วหวานในชามดินเผาขนาดเล็ก โรยหน้าด้วยกระเทียมทอดป่น หอมแดงโขลก และพริกขี้หนูหั่นเพื่อเพิ่มความเผ็ด
ปัจจุบัน ตาฮูเก็จรตได้แพร่กระจายไปทั่วอินโดนีเซียเช่น จาการ์ตา ซูราบายา และอีกหลายแห่งในจังหวัดใหญ่อื่น ๆ ในอินโดนีเซีย
เอกสารตำรวจซินเจียง

เมื่อวันที่ 24 พฤษภาคม ค.ศ. 2022 สมาคมระหว่างประเทศของบริษัทสื่อ 14 แห่ง 
ได้เผยแพร่ข้อมูลเกี่ยวกับการรั่วไหลของข้อมูลใหม่ซึ่งมีขนาดมากกว่าสิบกิกะไบต์ ที่เรียกว่า เอกสารตำรวจซินเจียง ซึ่งรั่วไหลไปยังอาดรีอาน เซ็นทซ์ นักมานุษยวิทยาชาวเยอรมัน จากแหล่งที่ไม่ระบุชื่อ
ตามรายงานของเซ็นทซ์ ไฟล์ดังกล่าวถูกเปิดเผยผ่าน "การโจมตีโดยตรงบนคอมพิวเตอร์ทั้งของตำรวจและภายในค่ายกักกัน" และจากระบบคอมพิวเตอร์ของสำนักงานรักษาความปลอดภัยสาธารณะในอีหลีและคัชการ์ในซินเจียง แฟ้มข้อมูลของตำรวจซินเจียงเป็นข้อมูลรั่วไหลที่มีการเผยแพร่อย่างครอบคลุมที่สุดในกลุ่มค่ายปรับทัศนคติซินเจียงจนถึงปัจจุบัน 
ตามรายงานของสื่อ ข้อมูลของรัฐบาลจีนเหล่านี้ ซึ่งจัดเป็นเอกสาร "ลับ" หรือ "ภายใน" รวมถึงเอกสารที่วิเคราะห์แล้ว รูปภาพ สำเนาสุนทรพจน์ของเจ้าหน้าที่ระดับสูงของพรรค คำสั่งอย่างเป็นทางการ และเอกสารการฝึกอบรม แสดงให้เห็นถึงขอบเขตของการคุกคามและกักขังมวลชนในซินเจียงในปี ค.ศ. 2018 ซึ่งขัดแย้งกับเอกสารอย่างเป็นทางการของจีนที่ว่าสถานที่กักกันจำนวนมากเป็น "ศูนย์ฝึกอบรมอาชีพ" โดยสมัครใจ อันมีภารกิจต่อสู้กับความยากจนและต่อต้านแนวคิดสุดโต่ง ข้อมูลได้รับการประเมินครั้งแรกในช่วงหลายสัปดาห์โดยการวิจัยร่วมกันโดยสมาคมสื่อและตรวจสอบความถูกต้องบางส่วน ตามเอกสารดังกล่าว หัวหน้าพรรคคอมมิวนิสต์จีนสาขาซินเจียงในขณะนั้น ได้ออกคำสั่งสังหารนักโทษที่มีความพยายามหลบหนีในปี ค.ศ. 2018
เอกสารตำรวจซินเจียงถูกตีพิมพ์ในเวลาเดียวกับที่มิเชล บาเชเล กรรมาธิการสิทธิมนุษยชนแห่งสหประชาชาติ เริ่มเยือนจีนเมื่อวันที่ 23 พฤษภาคม ซึ่งรวมถึงการสำรวจสถานการณ์ของชาวอุยกูร์ในซินเจียงด้วย
เทสลา (ประเทศไทย)

บริษัท เทสลา (ประเทศไทย) จำกัด เป็นบริษัทในเครือเทสลา จดทะเบียนในประเทศไทยเมื่อเดือนเมษายน พ.ศ. 2565 เมื่อแรกก่อตั้งมีทุนจดทะเบียน 3 ล้านบาท ต่อมาได้เพิ่มเป็น 253 ล้านบาท มีวัตถุประสงค์เพื่อประกอบกิจการนำเข้าและขายรถยนต์ไฟฟ้า ระบบเก็บพลังงานแบบติดตั้งและอุปกรณ์ที่ใช้กับระบบเก็บพลังงานแบบติดตั้ง ระบบผลิตพลังงานและอุปกรณ์ที่ใช้กับระบบพลังงาน
โดยมีคณะกรรมการทั้งสิ้น 3 คน ได้แก่ เดวิด จอน ไฟน์สไตน์, ไวภา ตเนชา และยารอน ไคลน์ ซึ่งทั้งหมดเป็นผู้บริหารของบริษัท เทสลา และมีสำนักงานตั้งอยู่ที่ 87 อาคารเอ็มไทย ทาวเวอร์ ออล ซีซั่นส์ เพลส ทั้งนี้ เดวิดและไวภายังเป็นผู้บริหารของบริษัทเทสลา สาขาเบงกาลูรู ประเทศอินเดีย ด้วย
การเข้ามาของเทสลาในประเทศไทยอย่างเป็นทางการนั้นได้รับการคาดหมายว่าจะทำให้ราคารถเทสลาในประเทศไทยถูกลงกว่าเดิม 7-8 แสนบาท และความเคลื่อนไหวของเทสลาช่วยกระตุ้นตลาดรถยนต์ไฟฟ้า การเปิดตัวของเทสลาในไทยยังส่งผลกระทบถึงค่ายรถยนต์จากญี่ปุ่นและจีน ปัจจุบันเทสลากำลังเจรจากับการไฟฟ้าส่วนภูมิภาค เพื่อการหาแนวทางในการติดตั้งสถานีชาร์จ ในพื้นที่ห้างสรรพสินค้า และพื้นที่สาธารณะ ในส่วนรุ่นรถยนต์ที่จะจำหน่ายประเทศไทยเป็นรุ่นแรก คาดว่าน่าจะใช้รูปแบบเดียวกับฮ่องกง สิงคโปร์ ออสเตรเลีย และนิวซีแลนด์ เนื่องจากใช้พวงมาลัยขวาเหมือนกับประเทศไทย ซึ่งรุ่นที่จำหน่ายก่อนนั้นคือ Tesla Model 3 ในรุ่นย่อยคาดว่าจะเป็น Standard Range Long Range และ Performance ในรุ่น Tesla Model 3 มีราคาเปิดตัว 1.7-2.3 ล้านบาท (รวมภาษี) โดยรุ่นรถยนต์ที่จำหน่ายประเทศไทย สามารถแต่งเพิ่มเติมได้ ทั้งชุดแต่งรอบคัน ล้อ และช่วงล่าง 
เทสลาประเทศไทยได้จัดงานเปิดตัวอย่างเป็นทางการในวันที่ 7 ธันวาคม พ.ศ. 2565 ณ แฟชั่นฮอลล์ สยามพารากอน วันต่อมาบริษัทได้เปิดโชว์รูมแบบป๊อบ-อัพ ในพื้นที่ใกล้เคียงกับสถานที่จัดงานเปิดตัวดังกล่าว และเดือนถัดมาเทสลาประเทศไทยได้เปิดศูนย์ทดสอบรถยนต์แห่งแรกที่โครงการเดอะพาซิโอ ถนนรามคำแหง
ในเดือนกุมภาพันธ์ พ.ศ. 2566 เทสลาประเทศไทยได้เปิดตัวสถานีชาร์จพลังงานรถยนต์ไฟฟ้าแห่งแรกที่เซ็นทรัลเวิลด์ พร้อมเปิดป๊อบอัพโชว์รูมที่โครงการดังกล่าว ต่อมาในช่วงกลางปีเดียวกัน เทสลาได้เปิดโชว์รูมแห่งแรกในประเทศไทย บนพื้นที่เดิมของโชว์รูมโตโยต้า ใกล้ศูนย์การค้าเดอะพาสิโอ ริมถนนรามคำแหง และในช่วงปลายปีได้เปิดเอ็กซ์พีเรียนซ์ สโตร์ แห่งแรกในไทยที่สยามพารากอน อีกสองปีต่อมาเทสลาได้เปิดโชว์รูมแห่งที่สามในโครงการเซ็นทรัล เวสต์เกต
เทสลาประเทศไทยมีสถานีชาร์จพลังงานรถยนต์ไฟฟ้าในศูนย์การค้าขนาดกลางและขนาดใหญ่ เช่น เซ็นทรัลเวิลด์, เซ็นทรัล พัทยา, เดอะพาสิโอ รามคำแหง, ไอคอนสยาม, เซ็นทรัล วิลเลจ, เซ็นทรัล ลาดพร้าว, บลูพอร์ต, เมกาบางนา และวัน แบงค็อก เป็นต้น โดยสถานีชาร์จที่เซ็นทรัล พัทยา ยังมีขนาดใหญ่ที่สุดในเอเชียตะวันออกเฉียงใต้ด้วย
มิโดริยะ อิซึคุ

มิโดริยะ อิซึคุ (緑谷 出久, Midoriya Izuku) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ
ประวัติ.
มิโดริยะ อิซิคุ เป็นเด็กที่มีความฝันอยากจะเป็นดั่งออลไมท์ แต่หมอที่ตรวจโรคให้บอกว่าตัวเขานั้นไร้พลังอัตลักษณ์ เพราะกระดูกเท้าเท่ามนุษย์ปกติ(มี 3 ส่วน ซึ่งผู้มีอัตลักษณ์ จะมี 4 ส่วน) จึงมักโดนเพื่อนสนิทของเขาอย่างบาคุโกรังแกบ่อยๆ ในตอนหลังจากฝืนไปช่วยชีวิตบาคุโก ออลไมท์เห็นความตั้งใจในตัวเขา จึงตัดสินใจมอบพลังออลฟอร์วันให้กับเขา โดยกินเส้นผมของออลไมท์ กับได้รับการฝึกกับออลไมท์ด้วยการขนขยะจำนวนมากริมหาดเป็นประจำทุกวันตลอด 1 เดือนจนกล้ามขึ้น ก่อนไปสอบที่ยูเอ ในการสอบ เขาฝืนใช้อัตลักษณ์ที่ยังไม่คงที่เข้าช่วยอุราระกะ จนแขนหักเพราะพลังมหาศาลของ OFA แต่สุดท้าย เขาก็ได้เข้าเรียนที่ยูเอตามหวัง ในคาบเรียนของอาจารย์ไอซาวะ ทุกคนสามารถใช้อัตลักษณ์ปาบอลไปไกลๆกันได้หมด ยกเว้นตัวเขา จึงฝืนใช้นิ้วในการเพิ่มแรงบอลจนสามารถผ่านวิชาเรียนไปได้อย่างหวุดหวิด 
ในงานกีฬาของยูเอ อิซึคุต่อสู้กับโชโกะ โดยอิซึคุ เตือนสติโชโกะ จนโชโกะยอมใช้ด้านที่มีพลังไฟ จนสามารถใช้ไฟและน้ำแข็งพร้อมกันได้ ก่อนที่อิซึคุจะตกรอบไป
อัตลักษณ์.
One For All : อัตลักษณ์ที่ได้รับการสืบทอดจากออลไมท์ เดิมคืออัตลักษณ์ "การส่งทอดพลัง" กับอัตลักษณ์"กักเก็บ/สะสม" เป็นการกักเก็บอัตลักษณ์หรือพลังไว้ในร่างกาย และอัตลักษณ์ สะสม กับ ส่งต่อพลัง รวมกันจนกลายเป็น One For All โดยมีข้อเสียคือหากสืบทอดเป็นทอดๆไป จะยิ่งแข็งแกร่งขึ้นจนคนธรรมดาไม่สามารถรับพลังได้ไหว มันจึงเหมาะสำหรับผู้ไร้อัตลักษณ์ เพราะสามารถรองรับพลังได้ดีกว่า โดยอิซึคุเป็นรุ่นสุดท้าย ในตอนแรกเดกุควบคุมพลังไม่ได้เพราะมีพลังมหาศาลเกินไป จึงปรับแก้การใช้พลังใหม่โดยการไปเน้นที่การเตะแทนจนได้รับทักษะใหม่ กับควบคุมพลังอัตลักษณ์จาก 100% ให้เหลือเพียง 70% จนสามารควบคุมได้ในที่สุด
แส้ดำ : อัตลักษณ์ที่สืบทอดมาจากไดโกะโระ บันโจ ผู้ใช้ OFA คนที่ 5 ปรากฎครั้งแรกตอนสอบ มีความสามารถในการตรึงกับวัตถุเพื่อห้อยโหน หรือมัดจับศัตรูได้
สัมผัสอันตราย : อัตลักษณ์ที่สืบทอดมาจากฮิคาเสะ ผู้ใช้ OFA คนที่ 4 เนื่องด้วยพลังมหาศาลของ OFA ผนวกกับมีอัตลักษณ์อยู่แล้ว จึงมีอายุขัยที่สั้นลง ฮิคาเสะจึงตายด้วยอายุเพียง 40 ปี เนื่องจากอัตลักษณ์สัมผัสอันตรายมีความสามารถในการสัมผัสอันตรายรอบด้านได้ จึงรอดจาก AFO จนสิ้นอายุขัย
บาคุโก คัตสึกิ

บาคุโก คัตสึกิ (爆豪 勝己, Bakugō Katsuki) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ
ประวัติ.
บาคุโกเป็นเพื่อนสมัยเด็กของมิโดริยะ และเป็นเพื่อนร่วมชั้นในห้อง1-A เขาได้รังแกและหยอกล้อมิโดริยะมาตั้งแต่เด็กเพราะมิโดริยะนั้นเป็นเด็กไร้อัตลักษณ์ เขาเป็นคนตั้งชื่อเล่น"เดกุ"เพื่อให้มีความหมายดูถูกมิโดริยะ บาคุโกเป็นคนที่ก้าวร้าว อารมณ์ร้อน และไม่ชอบให้ใครมองเห็นว่าเขาต่ำต้อยกว่า จึงทำให้บาคุโกมีความคิดว่าเขาอยู่เหนือทุกคนและจะต้องเป็นที่1เสมอไปให้ได้ บาคุโกมีความเชื่อว่าฮีโร่ที่แท้จริงสามารถเอาชนะทุกสิ่งได้ไม่ว่าจะมีอุปสรรคมากมายแค่ไหนก็ตามมิโดริยะได้เรียกบาคุโกว่า"คัตจัง"มาตั้งแต่เด็ก แต่แท้จริงแล้วนั้น ที่เขาคอยรังแกเดกุ เป็นเพราะว่าลึกๆเขาเป็นห่วงเดกุ และต้องการให้เดกุออกห่างจากเขา เพื่อที่เดกุจะไม่พบกับอันตรายจากเหล่าวายร้ายในอนาคต และจะได้เดินหน้าเป้าหมายของการเป็นฮีโร่ของเขาเอง
หลังจบศึกกับออลฟอร์วัน เขาเป็นอีกคน ที่รู้ความจริงของอัตลักษณ์วันฟอร์ออลของเดกุ และเขาท้าดวลกับเดกุ ว่าเขากับเดกุ จะแข่งกันเป็นสุดยอดฮีโร่ด้วยกัน ซึ่งพัฒนาการในช่วงหลังๆนั้น เขาเริ่มเปิดใจให้กับเพื่อนในห้องมากขึ้น และเริ่มช่วยเหลือเพื่อนมากขึ้นในวันสอบ แม้ว่าลึกๆเขาจะไม่ชอบให้ใครมองเห็นว่าเขาต่ำต้อยกว่าก็ตาม 
หลังศึกกองทัพปลดปล่อยเหนือสามัญ เขากับเพื่อนร่วมห้องช่วยกันตามมิโดริยะ กลับยูเอ ซึ่งเขาได้ขอโทษที่เคยรังแกเดกุในอดีต แต่เขาก็ยังแข่งกันเป็นสุยอดฮีโร่ตามเดิมกับเดกุ
ในวันศึกสุดท้ายกับพวกของโทมุระ ตนเสียชีวิตจากการต่อสู้กับโทมุระ แต่ก็ได้ฮีโร่ช่วยชุบชีวิตให้ หลังตื่นขึ้นมาเข้าไปช่วยชีวิตออลไมท์ในสภาพย่ำแย่หลังสู้กับออลฟอร์วัน ซึ่งตนใช้อัตลักษณ์ระเบิด เข้าจู่โจมเรื่อยๆจนชนะออลฟอร์วันมาได้สำเร็จ ก่อนไปสมทบกับเดกุ หลังจบศึก ตนรักษาแขนที่บาดเจ็บ ด้วยการทำกายภาพบำบัด กับเสียใจที่อัตลักษณ์ของเดกุจะหายไป 
แปดปีหลังจบศึก ตนกับเพื่อนร่วมห้องช่วยกันทำชุดเกราะอัตลักษณ์ให้กับเดกุ
อัตลักษณ์.
บาคุโกมีอัตลักษณ์"ระเบิด" มีความสามารถปล่อยเหงื่อที่มีฤทธิ์เหมือนไนโตรกรีเซอร์ลรีนออกมาจากต่อมเหงื่อและทำให้ระเบิดได้ ซึ่งอัตลักษ์ระเบิดของเขานั้นต้องใช้เหงื่อของเขา ซึ่งเหงื่อของเขาจะเป็น"ไนโตรกลีเซอร์รีน" ในตอนหลังพํฒนามาให้สามารถบินได้ด้วยแรงระเบิด ใช้หยดน้ำฝนเพิ่มความแรงในการระเบิดให้มากขึ้น 
สถานะฮีโร่.
แปดปีหลังจบศึก เขาอยู่อันดับสิบห้า ถึงแม้เขาจะมีชื่อเสียง แต่ที่ได้อันดับตกฮวบ เพราะพูดจาไม่ระวังออกสื่อ จนกระแสนิยมลดลง แต่อย่างไรก็ตามหลังเดกุกลับมาทำงานเป็นฮีโร่อีกครั้ง อันดับเขาก็พุงทะยานมาอันดับห้า รองจากเดกุที่ได้อันดับสี่ และโชโตะที่ได้อันดับสอง
โทโดโรกิ โชโตะ

โทโดโรกิ โชโตะ (轟焦凍, Todoroki Shōto) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ
ประวัติ.
นักเรียนโควต้าคนที่2ของห้อง1-A ในห้อง1-Aนั้น โทโดโรกิได้ถูกถือว่าเป็นหนึ่งในนักเรียนที่เก่งที่สุด นอกจากนี้เขายังเป็นลูกชายของฮีโร่อันดับ2รองจากออลไมท์อีกด้วย ซึ่งนั่นก็คือพ่อของเขาเอง"เอ็นเดเวอร์" หน้าซีกซ้ายของโทโดโรกินั้นยังมีแผลไหม้อยู่อีกด้วย แต่เหตุผลที่เขาได้รับแผลนั้นยังไม่มีนักเรียนในห้องคนไหนรู้ถึงความจริงของมัน 
อัตลักษณ์.
อัตลักษณ์ของโทโดโรกิคือ"ครึ่งร้อนครึ่งเย็น" โดยทำให้ร่างกายของเขามีพลังแยกออกอยู่2ซีก ซีกซ้ายของเขาสามารถควบคุมไฟและซีกขวาสามารถควบคุมน้ำแข็ง
กอร์โน-อัลไตสค์

กอร์โน-อัลไตสค์ (
เดิมขื่อ Ulala ก่อนปี ค.ศ. 1932) เป็นเมืองหลวงของสาธารณรัฐอัลไต ประเทศรัสเซีย
เมืองกอร์โน-อัลไตสค์มีประชากรประมาณ 64,000 คนในปี ค.ศ. 2020 โดยมีการเติบโตอย่างต่อเนื่องในช่วงหลายปีที่ผ่านมา ในอดีต เมืองนี้เป็นที่รู้จักในชื่อ "Ulala" (จนถึง 23 มิถุนายน ค.ศ. 1932) และจากนั้นใช้ชื่อว่า "Oyrot-Tura" (23 มิถุนายน ค.ศ. 1932 - 7 มกราคม ค.ศ. 1948)
ภูมิอากาศ.
กอร์โน-อัลไตสค์เป็นเขตภูมิอากาศชื้นภาคพื้นทวีป (Köppen "Dfb") ในฤดูหนาวจะมีอากาศหนาวจัด ส่วนฤดูร้อนมีอากาศอบอุ่นถึงอบอุ่นมากและมีฝนตก พืชพรรณเป็นป่าผสม ทั้งป่าสนและป่าผลัดใบ
ตำบลแชะ

แชะ เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลแชะ และ องค์การบริหารส่วนตำบลแชะ และเป็นที่ตั้งของศูนย์ราชการอำเภอครบุรี
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลแชะ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลบ้านใหม่ (อำเภอครบุรี)

บ้านใหม่ เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลแชะ และ องค์การบริหารส่วนตำบลบ้านใหม่ ตั้งอยู่ห่างจากตัวอำเภอ ประมาณ 2 กิโลเมตร
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบ้านใหม่ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ